יחזקאל פרקים לו

מבוא

מגילה יד ע"א

תנו רבנן: ארבעים ושמונה נביאים ושבע נביאות נתנבאו להם לישראל.

נביאים רבים היו לעם ישראל אולם **ישעיהו, ירמיהו ויחזקאל** הם שלושה נביאים מרכזים שהשאירו אחריהם ספרי נבואה גדולים. שלושת הנביאים הללו ליוו את עם ישראל בתקופות קשות: **ישעיהו** בימי חזקיהו המלך, בהתמודדות עם סנחריב מלך אשור, **ירמיהו** בימי מלכי יהודה האחרונים כאשר החורבן עומד בפתח, **ויחזקאל**, הנמנה על הגולים לבבל עוד לפני החורבן, מתנבא על החורבן אך רוב נבואותיו הן נבואות נחמה וגאולה. ביחידה זו נלמד שנים מפרקי הגאולה של יחזקאל, את פרקים לו-לז הכוללים ארבע נבואות גאולה, ומתוך ארבע הנבואות הללו, **אנו נלמד שלוש נבואות**. הנבואות הללו הן נבואות יסוד בבניין הציפיה לגאולה בליבם של ישראל לאורך כל הדורות, ויש להן אקטואליות רבה לתקופתנו, הן עומדות ביסוד התפיסה הדתית-ציונית, הרואה בשיבת ציון המודרנית ובהקמת מדינת ישראל התממשות של חלק גדול מדברי הנבואה.

יחזקאל

יחזקאל פרק א

(א) וַיְהִי בִּשְׁלֹשִׁים שָׁנָה בָּרְבִיעִי בַּחֲמִשָּׁה לַחֹדֶשׁ וַאֲנִי בְתוֹךְ הַגּוֹלָה עַל נְהַר כְּבָר נִפְתְּחוּ הַשָּׁמַיִם וָאֶרְאֶה מַרְאוֹת אֱלֹהִים:

(ב) בַּחֲמִשָּׁה לַחֹדֶשׁ הִיא הַשָּׁנָה הַחֲמִישִׁית לְגָלוּת הַמֶּלֶךְ יוֹיָכִין:

(ג) הָיֹה הָיָה דְבַר ה' אֶל יְחֶזְקֵאל בֶּן בּוּזִי הַכֹּהֵן בְּאֶרֶץ כַּשְׂדִּים עַל נְהַר כְּבָר וַתְּהִי עָלָיו שָׁם יַד ה':

יחזקאל בן בוזי היה כהן מירושלים שגלה בגלות יהויכין, הוא התנבא לעם היושב בבבל (ארץ כשדים) החל מהשנה החמישית לצדקיהו (שהיא השנה החמישית לגלות יהויכין). בפרק ל"ג מסופר שהגיע לבבל פליט מירושלים וסיפר ליחזקאל כי ירושלים נכבשה ובית המקדש נחרב. יוצא **שיחזקאל התחיל להתנבא שש שנים לפני חורבן בית המקדש והמשיך להתנבא שש עשרה שנים גם לאחר החורבן**. רוב נבואות יחזקאל לפני החורבן הם נבואות תוכחה ופורענות, לעומת זאת רוב נבואותיו אחרי החורבן הן נבואות נחמה וגאולה, שבהן יחזקאל מעודד את העם שלא יתייאשו ממצבם הקשה, ויבינו שלמרות מצבם הם עדין העם הנבחר של ה' ועליהם להמשיך לעבוד אותו, ובעתיד ה' יגאל אותם ויחזיר אותם לארצם. אנו נלמד מספר יחזקאל שלוש נבואות של נחמה וגאולה.

|  |
| --- |
| הנבואה על "הרי ישראל"פרק לו, א-טו |

מבוא

פרק לו מתקשר לשתי נבואות קודמות של יחזקאל: אחת בפרק ו', במסגרת נבואות החורבן, מתנבא יחזקאל על חורבן **הרי ישראל** שמלאו בעבודה זרה, בפרקנו חוזר הנביא לאותם הרים ומתנבא על גאולתם. שנייה בפרק לה, במסגרת נבואות הגאולה מתנבא יחזקאל על חורבן הרי שעיר - **אדום** אוייבתה של ישראל שרצתה לספח את ארץ ישראל. לעומת שתי נבואות אלו, בפרק לו, מתנבא יחזקאל על **תקומת הרי ישראל** ועל תקוות השווא של הגויים ושל **אדום** לרשת לעצמם את הרי ישראל.

שאלות מכוונות למידה

א. מה פשר הקריאה ל"הרי ישראל"?

ב. מהו פשר החיבור בין החורבן ובין הלעג העולה מדברי הגויים על ההרים?

ג. מה בין ימינו לנבואת הנחמה להרי ישראל?

יחזקאל פרק לו

(א) וְאַתָּה בֶן אָדָם הִנָּבֵא אֶל **הָרֵי יִשְׂרָאֵל** וְאָמַרְתָּ **הָרֵי יִשְׂרָאֵל** שִׁמְעוּ דְּבַר ה':

(ב) כֹּה אָמַר אֲדֹנָי ה' **יַעַן** אָמַר הָאוֹיֵב עֲלֵיכֶם הֶאָח וּבָמוֹת עוֹלָם לְמוֹרָשָׁה הָיְתָה לָּנוּ:

 [בגלל שהאויב הביע קריאות שימחה (האח) על שיממת הרי ישראל (במות עולם) ושהם ירשו אותם לעצמם]

(ג) **לָכֵן** הִנָּבֵא וְאָמַרְתָּ כֹּה אָמַר אֲדֹנָי ה'

 **יַעַן** **בְּיַעַן** שַׁמּוֹת וְשָׁאֹף אֶתְכֶם מִסָּבִיב לִהְיוֹתְכֶם מוֹרָשָׁה לִשְׁאֵרִית הַגּוֹיִם וַתֵּעֲלוּ עַל שְׂפַת לָשׁוֹן וְדִבַּת עָם:

 [הואיל והאויבים מחריבים את "הרי ישראל" ושואפים שהגויים יירשו אותם; והואיל "הרי ישראל" החרבים נעשו למושא של ללעג וקלס בשיח העמים]

(ד) **לָכֵן** **הָרֵי יִשְׂרָאֵל** שִׁמְעוּ דְּבַר אֲדֹנָי ה' כֹּה אָמַר אֲדֹנָי ה'

 לֶהָרִים וְלַגְּבָעוֹת לָאֲפִיקִים וְלַגֵּאָיוֹת וְלֶחֳרָבוֹת הַשֹּׁמְמוֹת וְלֶעָרִים הַנֶּעֱזָבוֹת

 אֲשֶׁר הָיוּ לְבַז וּלְלַעַג לִשְׁאֵרִית הַגּוֹיִם אֲשֶׁר מִסָּבִיב: ס

(ה) **לָכֵן** כֹּה אָמַר אֲדֹנָי ה' אִם לֹא בְּאֵשׁ קִנְאָתִי דִבַּרְתִּי עַל שְׁאֵרִית הַגּוֹיִם וְעַל אֱדוֹם כֻּלָּא

 אֲשֶׁר נָתְנוּ אֶת אַרְצִי לָהֶם לְמוֹרָשָׁה בְּשִׂמְחַת כָּל לֵבָב בִּשְׁאָט נֶפֶשׁ לְמַעַן מִגְרָשָׁהּ לָבַז:

 [הגויים נתנו לעצמם כירושה את ארץ ה', והם עשו זאת עשו בשמחה ובבוז, ובמטרה לגרש את ישראל מהארץ ושתהיה להם לביזה]

(ו) **לָכֵן** הִנָּבֵא עַל אַדְמַת יִשְׂרָאֵל וְאָמַרְתָּ לֶהָרִים וְלַגְּבָעוֹת לָאֲפִיקִים וְלַגֵּאָיוֹת

 כֹּה אָמַר אֲדֹנָי ה' הִנְנִי בְקִנְאָתִי וּבַחֲמָתִי דִּבַּרְתִּי **יַעַן** כְּלִמַּת גּוֹיִם נְשָׂאתֶם:

 [בגלל הביזיון שעם ישראל נושא מהלעג של הגויים]

(ז) **לָכֵן** כֹּה אָמַר אֲדֹנָי ה' אֲנִי נָשָׂאתִי אֶת יָדִי אִם לֹא הַגּוֹיִם אֲשֶׁר לָכֶם מִסָּבִיב הֵמָּה כְּלִמָּתָם יִשָּׂאוּ:

 [לכן אני ה' נשבעתי שהגויים אשר חרפו וביזו אתכם הם אלו שבסופו של דבר ייכלמו ויהיו לחרפה]

(ח) וְאַתֶּם **הָרֵי יִשְׂרָאֵל** עַנְפְּכֶם תִּתֵּנוּ וּפֶרְיְכֶם תִּשְׂאוּ לְעַמִּי יִשְׂרָאֵל כִּי קֵרְבוּ לָבוֹא:

(ט) כִּי הִנְנִי אֲלֵיכֶם וּפָנִיתִי אֲלֵיכֶם וְנֶעֱבַדְתֶּם וְנִזְרַעְתֶּם:

(י) וְהִרְבֵּיתִי עֲלֵיכֶם אָדָם כָּל בֵּית יִשְׂרָאֵל כֻּלֹּה וְנֹשְׁבוּ הֶעָרִים וְהֶחֳרָבוֹת תִּבָּנֶינָה:

(יא) וְהִרְבֵּיתִי עֲלֵיכֶם אָדָם וּבְהֵמָה וְרָבוּ וּפָרוּ וְהוֹשַׁבְתִּי אֶתְכֶם כְּקַדְמוֹתֵיכֶם וְהֵטִבֹתִי מֵרִאשֹׁתֵיכֶם וִידַעְתֶּם כִּי אֲנִי ה':

(יב) וְהוֹלַכְתִּי עֲלֵיכֶם אָדָם אֶת עַמִּי יִשְׂרָאֵל וִירֵשׁוּךָ וְהָיִיתָ לָהֶם לְנַחֲלָה וְלֹא תוֹסִף עוֹד לְשַׁכְּלָם: ס

(יג) כֹּה אָמַר אֲדֹנָי ה' **יַעַן** אֹמְרִים לָכֶם אֹכֶלֶת אָדָם אָתְּ וּמְשַׁכֶּלֶת גּוֹיַיִךְ הָיִית:

(יד) **לָכֵן** אָדָם לֹא תֹאכְלִי עוֹד וְגוֹיַיִךְ לֹא תְשַׁכְּלִי עוֹד נְאֻם אֲדֹנָי ה':

(טו) וְלֹא אַשְׁמִיעַ אֵלַיִךְ עוֹד כְּלִמַּת הַגּוֹיִם וְחֶרְפַּת עַמִּים לֹא תִשְׂאִי עוֹד וְגוֹיַיִךְ לֹא תַכְשִׁלִי עוֹד נְאֻם אֲדֹנָי ה': ס

"הרי ישראל"

1. הנבואה שבתחילת פרק לו, מתאפיינת בכך שיחזקאל בעיקר מתנבא על **"הרי ישראל"** (הגבעות והאדמת הארץ), ולא על העם. מה המשמעות של התופעה הזו?
2. בנבואה בפרק לו של יחזקאל מציג **ארבעה דברים** עיקריים שהגויים אומרים על "הרי ישראל", ואת תשובת ה' לכל אחד מהדברים הללו. הסבר **בלשונך**, בטבלה שלפיך, את דברי הגויים ואת תשובת ה' לדבריהם.

|  |  |
| --- | --- |
| דברי הגויים | תשובת ה' |
| בלשונך | בלשון הכתוב | בלשון הכתוב | בלשונך |
| הגויים לועגים על "הרי ישראל" ועל עם ישראל. | (ב) אָמַר הָאוֹיֵב עֲלֵיכֶם **הֶאָח**... (ד) ...אֲשֶׁר הָיוּ **לְבַז וּלְלַעַג** לִשְׁאֵרִית הַגּוֹיִם אֲשֶׁר מִסָּבִיב... (ה) עַל שְׁאֵרִית הַגּוֹיִם וְעַל אֱדוֹם כֻּלָּא... **בְּשִׂמְחַת כָּל לֵבָב בִּשְׁאָט נֶפֶשׁ**... | (ז) לָכֵן כֹּה אָמַר אֲדֹנָי ה' אֲנִי נָשָׂאתִי אֶת יָדִי אִם לֹא הַגּוֹיִם אֲשֶׁר לָכֶם מִסָּבִיב **הֵמָּה כְּלִמָּתָם יִשָּׂאוּ**...(טו) **וְלֹא אַשְׁמִיעַ אֵלַיִךְ עוֹד כְּלִמַּת הַגּוֹיִם וְחֶרְפַּת עַמִּים** לֹא תִשְׂאִי עוֹד... |  |
|  | (ד) לֶהָרִים וְלַגְּבָעוֹת לָאֲפִיקִים וְלַגֵּאָיוֹת **וְלֶחֳרָבוֹת** **הַשֹּׁמְמוֹת** וְלֶעָרִים **הַנֶּעֱזָבוֹת** אֲשֶׁר הָיוּ לְבַז וּלְלַעַג לִשְׁאֵרִית הַגּוֹיִם אֲשֶׁר מִסָּבִיב. (ה) "בְּשִׂמְחַת כָּל לֵבָב בִּשְׁאָט נֶפֶשׁ לְמַעַן מִגְרָשָׁהּ לָבַז" | (ח) וְאַתֶּם הָרֵי יִשְׂרָאֵל **עַנְפְּכֶם תִּתֵּנוּ וּפֶרְיְכֶם תִּשְׂאוּ** לְעַמִּי יִשְׂרָאֵל כִּי קֵרְבוּ לָבוֹא:... (י) וְהִרְבֵּיתִי עֲלֵיכֶם אָדָם כָּל בֵּית יִשְׂרָאֵל כֻּלֹּה **וְנֹשְׁבוּ הֶעָרִים וְהֶחֳרָבוֹת תִּבָּנֶינָה:** (יא) וְהִרְבֵּיתִי עֲלֵיכֶם אָדָם וּבְהֵמָה וְרָבוּ וּפָרוּ **וְהוֹשַׁבְתִּי אֶתְכֶם** כְּקַדְמוֹתֵיכֶם וְהֵטִבֹתִי מֵרִאשֹׁתֵיכֶם וִידַעְתֶּם כִּי אֲנִי ה': |  |
|  | (ב) אָמַר הָאוֹיֵב עֲלֵיכֶם הֶאָח וּבָמוֹת עוֹלָם **לְמוֹרָשָׁה** הָיְתָה לָּנוּ... (ג) לִהְיוֹתְכֶם **מוֹרָשָׁה** לִשְׁאֵרִית הַגּוֹיִם... (ה) אֲשֶׁר נָתְנוּ אֶת אַרְצִי לָהֶם **לְמוֹרָשָׁה**... | (י) וְהִרְבֵּיתִי עֲלֵיכֶם אָדָם כָּל בֵּית יִשְׂרָאֵל כֻּלֹּה **וְנֹשְׁבוּ** הֶעָרִים וְהֶחֳרָבוֹת תִּבָּנֶינָה: (יא) וְהִרְבֵּיתִי עֲלֵיכֶם אָדָם וּבְהֵמָה וְרָבוּ וּפָרוּ **וְהוֹשַׁבְתִּי** אֶתְכֶם כְּקַדְמוֹתֵיכֶם וְהֵטִבֹתִי מֵרִאשֹׁתֵיכֶם וִידַעְתֶּם כִּי אֲנִי ה':(יב) וְהוֹלַכְתִּי עֲלֵיכֶם אָדָם אֶת עַמִּי יִשְׂרָאֵל **וִירֵשׁוּךָ** וְהָיִיתָ לָהֶם לְנַחֲלָה וְלֹא תוֹסִף עוֹד לְשַׁכְּלָם: |  |
|  | (יג) אֹמְרִים לָכֶם (א"י) אֹכֶלֶת אָדָם אָתְּ **וּמְשַׁכֶּלֶת** גּוֹיַיִךְ הָיִית... | (יב) ...וְלֹא תוֹסִף עוֹד לְשַׁכְּלָם:... (יד) לָכֵן אָדָם לֹא תֹאכְלִי עוֹד וְגוֹיַיִךְ **לֹא תְשַׁכְּלִי** עוֹד נְאֻם אֲדֹנָי ה' |  |

"יען" ו"ולכן"

1. בנבואה זו יחזקאל מרבה להשתמש בשתי מילים **"יען"** (חמש פעמים) ו**"לכן"** (שש פעמים).

א. מה התוכן המשותף למשפטים הפותחים במילה "יען"?

ב. מה התוכן המשותף למשפטים הפותחים במילה "לכן"?

ג. איזו מידה של ה' באה לידי ביטוי ע"י השימוש של הנביא בשתי המילים הללו?

ההבטחות

1. לפי נבואת יחזקאל בפסוקים ח-יב, פרט **שמונה הבטחות** שיתממשו בזמן הגאולה? בסס את תשובתך על הכתוב.

|  |  |
| --- | --- |
| **ההבטחה - בלשונך** | **ההבטחה - בלשון הכתוב** |
| (1) שפע חקלאי | עַנְפְּכֶם תִּתֵּנוּ וּפֶרְיְכֶם תִּשְׂאוּ (ח) |
| (2)  |  |
| (3)  |  |
| (4)  |  |
| (5)  |  |
| (6)  |  |
| (7)  |  |
| (8)  |  |

****ארץ אוכלת אדם****

הגויים סבורים כי מכאן ואילך הארץ היא ירושתם ושייכת להם: "לְמוֹרָשָׁה הָיְתָה לָּנוּ" (ב); "לִהְיוֹתְכֶם מוֹרָשָׁה לִשְׁאֵרִית הַגּוֹיִם" (ג); "אֲשֶׁר נָתְנוּ אֶת אַרְצִי לָהֶם לְמוֹרָשָׁה" (ה). סביר להניח שהם אינם מעוניינים ליישב את הארץ ולבנות ולהפריח אותה, אלא להחזיק בה ובעיקר לשמוח בשיממונה, וזאת מכיוון שלטענתם זו ארץ "שאוכלת את יושביה".

יחזקאל פרק לו, יג

כֹּה אָמַר אֲדֹנָי ה' יַעַן אֹמְרִים לָכֶם **אֹכֶלֶת אָדָם אָתְּ** וּמְשַׁכֶּלֶת גּוֹיַיִךְ הָיִית:

רש"י

**אוכלת** **אדם** אָתְּ - לְמוּדָה היא הארץ הזאת להשחית את יושביה: האמוריים כלו [מלשון כיליון] בה והיהודים כלו בה.

1. בפסוק יג יחזקאל מציג את טענת הגויים שבמהותה א"י היא ארץ מקוללת ושכל מי שגר בה גורלו מוות.

לפי רש"י, מה הן שתי הראיות ההיסטוריות לטענת הגויים?

1. לפי מה שלמדנו בספר דברים (ביחידת הארץ הטובה) ובדברי הנביאים השונים, מה התשובה לטענת הגויים שארץ ישראל היא ארץ שבמהותה אוכלת והורגת את יושביה?

בין נבואת יחזקאל לימינו

שאלת בגרות קיץ תשע"ח

סנהדרין צח, ע"א

אמר רבי אבא:

אין לך קץ מגולה מזה, שנאמר: 'וְאַתֶּם הָרֵי יִשְׂרָאֵל עַנְפְּכֶם תִּתֵּנוּ וּפֶרְיְכֶם תִּשְׂאוּ לְעַמִּי יִשְׂרָאֵל כִּי קֵרְבוּ לָבוֹא' (יחזקאל לו, ח).

רש"י

כשתתן ארץ ישראל פריה בעין יפה, אז יתברר הקץ ואין לך קץ מגולה יותר.

1. על פי רבא והפירוש של רש"י, הסבר את המשמעות של פסוק ח בפרק לו?